**PASŪTĪTĀJA IZPILDĪTĀJA**

līguma uzskaites Nr.1899 līguma uzskaites Nr.\_\_\_\_\_\_\_\_\_\_\_

**PAKALPOJUMU Līgums**

Tipogrāfisko darbu veikšana un piegāde

Rīgā, 2017.gada 13.martā

**Zāļu valsts aģentūra**, reģistrācijas Nr.90001836181, juridiskā adrese Jersikas ielā 15, Rīgā, tās direktora Svena Henkuzena personā, kurš rīkojas saskaņā ar Zāļu valsts aģentūras nolikumu, turpmāk tekstā saukta **Pasūtītājs**, no vienas puses, un

**SIA** “**Alex Printing Office**”, reģistrācijas Nr.40003662366, juridiskā adrese Ziemeļu iela 16, Lidosta “Rīga”, Mārupes novads, turpmāk tekstā saukta **Izpildītājs**, tās valdes locekļa Viktora Šacka personā, kurš rīkojas uz Statūtu pamata, no otras puses,

abi kopā un katrs atsevišķi, turpmāk saukti par **Pusēm**, bez spaidiem, maldības un viltus, saskaņā ar iepirkuma „Tipogrāfisko darbu veikšana un piegāde”, identifikācijas Nr.ZVA 2017/3, (turpmāk – **Iepirkums**) rezultātiem un Izpildītāja Iepirkumāiesniegto piedāvājumu(turpmāk – **Piedāvājums**), noslēdz šo līgumu (turpmāk tekstā saukts – **Līgums**) ar šādiem nosacījumiem:

1. **LĪGUMA PRIEKŠMETS**
   1. Pasūtītājs pasūta un Izpildītājs, atbilstoši Līguma pielikumam Nr.1 „Tehniskais piedāvājums un Finanšu piedāvājums” (turpmāk tekstā saukts – **Līguma pielikums),** kas ir šī Līguma neatņemama sastāvdaļa, kā arī ievērojot Pasūtītāja prasības un norādījumus, apņemas ar saviem materiāliem un darbaspēku **veikt Pasūtītāja materiālu tipogrāfiskos darbus, visus ar tiem saistītos procesus un izgatavoto materiālu piegādi** Jersikas ielā 15, Rīgā. Visi iepriekš minētie darbi turpmāk tekstā saukti – **Pasūtījums**.
   2. Katra atsevišķa Pasūtījumā ietilpstošā uzdevuma tehniskie parametri, izpildes termiņi un izmaksas tiek norādīti Līguma Pielikumā Nr.1. Savstarpēji rakstiski vienojoties Puses var mainīt katra atsevišķa Pasūtījumā ietilpstošā uzdevuma izpildes termiņus.
   3. Pasūtītājs Līguma ietvaros nav saistīts ar konkrētu Pasūtījuma apjomu un veic pasūtījumus atbilstoši vajadzībām un savām finanšu iespējām, t.i., Pasūtītājam ir tiesības neizmantot visu plānoto apjomu.
2. **PASŪTĪJUMA IZPILDES TERMIŅI UN PIEŅEMŠANAS KĀRTĪBA**
   1. Izpildītājam katrs atsevišķais Pasūtījumā ietilpstošais uzdevums (turpmāk arī – tirāža) ir jāizpilda un gatavi materiāli jāpiegādā uz Pasūtītāja telpām (Rīgā, Jersikas ielā 15), Līguma Pielikumā Nr.1 norādītajā termiņā un/vai savstarpēji saskaņotā izpildes termiņā. Piegādes izmaksas ir iekļautas Līguma cenā.
   2. Katrs atsevišķais Pasūtījumā ietilpstošais uzdevums tiek pieņemts pēc daudzuma un nodots Pasūtītāja rīcībā un īpašumā saskaņā ar preču pavadzīmi – rēķinu, kuru parakstījušas abas Puses. Par eksemplāru skaitu neatbilstību Pasūtītājs informē Izpildītāju 2 (divu) darba dienu2 laikā no tirāžas pieņemšanas brīža.
   3. Pasūtītājs 5 (piecu) darba dienu laikā no tirāžas pieņemšanas brīža veic tirāžas kvalitātes pārbaudi. Neatbilstību gadījumā Pasūtītājs par tām informē Izpildītāju un tiek sastādīts akts ar visu konstatēto defektu un/vai atkāpju sarakstu, kā arī tiek noteikti termiņi, kuros Izpildītājam jānovērš trūkumi. Aktu paraksta Pasūtītājs un Izpildītājs. Aktā minēto trūkumu/defektu novēršanas izmaksas sedz Izpildītājs. Gadījumā, ja 5 (piecu) darba dienu laikā no tirāžas pieņemšanas brīža Pasūtītājs neinformē Izpildītāju par iebildumiem pret tirāžas kvalitāti, darbi tiek uzskatīti par izpildītiem un nodotiem pēc kvalitātes.
   4. No Pasūtītāja puses par Pasūtījuma izpildes uzraudzību atbildīgi, Līgumā noteiktos termiņus saskaņot un darbus pieņemt ir pilnvaroti:
      1. Sabiedrisko attiecību vadītāja Egita Diure (Tehniskā piedāvājuma 1.-5.punktā minētie darbi), tālr: 67078422, e-pasts: [Egita.Diure@zva.gov.lv](mailto:Egita.Diure@zva.gov.lv)
      2. Administratīvo resursu vadības un dokumentu pārvaldības nodaļas vadītāja vietniece Ilze Aija Tamsone (Tehniskā piedāvājuma 6.punktā minētie darbi), tālr: 67078444, e-pasts: [Aija.Tamsone@zva,gov.lv](mailto:Aija.Tamsone@zva,gov.lv).
   5. No Izpildītāja puses par Pasūtījuma izpildes uzraudzību atbildīgi, Līgumā noteiktos termiņus saskaņot un darbus nodot ir pilnvarota: projektu vadītāja, tālr.:, e-pasts:
3. **IZPILDĪTĀJA TIESĪBAS UN PIENĀKUMI**
   1. Izpildītājs apņemas ar savu darbību nodrošināt Pasūtījuma izpildi saskaņā ar Pasūtītāja norādījumiem, šo Līgumu, Līgumā un Līguma pielikumā minētā kvalitātē un noteiktā termiņā. Izpildītājs uzņemas pilnu atbildību par sava izpildītā darba kvalitāti.
   2. Izpildītājs kopā ar Pasūtītāju saskaņo un apstiprina iesniegtos maketus, akceptējot izejmateriāla atbilstību Pasūtījuma izgatavošanas prasībām.
   3. Jebkurā laikā pēc Pasūtītāja pieprasījuma Izpildītājam ir pienākums sniegt atskaiti par Pasūtījuma izpildes gaitu, ko paredz šis Līgums.
   4. Izpildītājs nekavējoties informē Pasūtītāju par iespējamiem kavējumiem, ja tādi paredzami, uzrādot iespējamā kavējuma iemeslu un Puses savstarpēji vienojas par laiku, kad Pasūtījums varētu tikt izpildīts.
   5. Izpildītājs sagatavo un piesūta rēķinus Pasūtītājam saskaņā ar Līguma noteikumiem
   6. Izpildītājs nav atbildīgs par iespieddarbā publicēto materiālu saturu.
   7. Izpildītājam ir pienākums nepieļaut darbības, kas varētu novest pie komercnoslēpumu, dienesta un/vai darījumu noslēpumu apdraudēšanas vai aizskaršanas. Izpildītāja darbinieki, kuri pārkāpuši iepriekš minētos nosacījumus, nav tiesīgi turpināt darbus, līdz ar to Izpildītājam ir pienākums aizstāt minētos darbiniekus ar citiem.
   8. Izpildītājs garantē, ka no Pasūtītāja saņemtie materiāli netiks izmantoti citiem mērķiem, kā tikai tiem, kas noteikti šajā Līgumā, kā arī nenotiks materiālu atkārtota izmantošana.
   9. Gadījumā, ja Pasūtītājs nav savlaicīgi nodrošinājis Izpildītāju ar informāciju un materiāliem pilnā apjomā, kas nepieciešami, lai veiktu Pasūtījumu noteiktā termiņā, saskaņā ar šī Līguma pielikumu Nr.1, Izpildītājs ir tiesīgs attiecīgi pagarināt (par kavējuma laika posmu) Pasūtījuma izpildes termiņu, iepriekš par to informējot Pasūtītāju.
4. **PASŪTĪTĀJA TIESĪBAS UN PIENĀKUMI**
   1. Pasūtītājs nodrošina Izpildītāju ar līgumsaistību izpildei nepieciešamo informāciju un organizatorisko palīdzību.
   2. Pasūtītājs apņemas veikt Pasūtījuma apmaksu šajā Līgumā noteiktā laikā un kārtībā.
   3. Pasūtītājs ir tiesīgs jebkurā brīdī ieturēt viņam no Izpildītāja pienākošos maksājumus (zaudējumus, līgumsodus utt.), veicot norēķinus ar Izpildītāju.
   4. Pasūtītājam ir tiesības no Izpildītāja saņemt informāciju par Līguma izpildes gaitu un Pasūtītāja interesējošiem jautājumiem saistībā ar to.
5. **LĪGUMA SUMMA UN NORĒĶINU KĀRTĪBA**
   1. Līguma kopējā summa par pilnīgu Pasūtījuma izpildi sastāda **EUR 6635,00** (seši tūkstoši seši simti trīsdesmit pieci euro, 00 centi), neieskaitot pievienotās vērtības nodokli.
   2. Līguma kopējā summā ir ietvertas visas izmaksas, kas saistītas ar Līguma izpildi, darbaspēka, transporta izmaksas, valstī noteiktās nodevas un nodokļi (izņemot PVN) un pārējās izmaksas (peļņu un ar riska faktoriem saistītās izmaksas), kas saistītas ar Līguma pilnīgu un kvalitatīvu izpildi. Nekāda veida papildus maksājumi no Pasūtītāja Izpildītājam netiek paredzēti.
   3. Pasūtītājs Līguma ietvaros nav saistīts ar konkrētu pasūtāmo darbu apjomu un veic pasūtījumus atbilstoši vajadzībai un savām finanšu iespējām, t.i., Pasūtītājam ir tiesības neizmantot visu plānoto apjomu.
   4. Pasūtītājs veic samaksu par katru atsevišķu Pasūtījumā ietilpstošo uzdevumu izpildi 10 (desmit) darba dienu laikā pēc katras tirāžas pieņemšanas ar pavadzīmi. Gadījumā, ja iestājas Līguma 2.3. punktā minētais gadījums, apmaksas termiņš pagarinās par laika posmu, kas nepieciešams trūkumu/defektu novēršanai.
   5. Pievienotās vērtības nodokļa vai citu nodokļu/nodevu izmaiņu gadījumā, Puses, bez papildus grozījumu veikšanas Līguma tekstā, veicamajiem maksājumiem piemēro spēkā esošo pievienotās vērtības nodokļa vai citu nodokļu/nodevu likmi.
   6. Pasūtītājs samaksu veic ar pārskaitījumu uz Izpildītāja šajā Līgumā norādīto bankas norēķinu kontu.
   7. Par apmaksas datumu tiek uzskatīta diena, kad summa par Pasūtījumu ir pārskaitīta no Pasūtītāja bankas konta uz Izpildītāja šajā Līgumā norādīto bankas norēķinu kontu, un kad Pasūtītājs spēj uzrādīt bankas apliecinātu maksājuma uzdevumu (pārvedumu).
   8. Pasūtītājs, veicot norēķinus ar Izpildītāju, ir tiesīgs jebkurā brīdī ieturēt viņam no Izpildītāja pienākošos maksājumus (zaudējumus, līgumsodus utt.).
6. **PUŠU ATBILDĪBA, STRĪDU IZSKATĪŠANAS KĀRTĪBA, KONFIDENCIALITĀTE**
   1. Ja Izpildītājs neievēro Līguma Pielikumā Nr.1 noteiktos un/vai savstarpēji saskaņotus izpildes termiņus, tas maksā līgumsodu par katru nokavēto dienu 1 % (viena procenta) apmērā no konkrētas tirāžas kopējās summas.
   2. Par Līgumā noteiktā maksājuma termiņa kavējumu Pasūtītājs maksā Izpildītājam līgumsodu 1 % (viena procenta) apmērā no nokavētā maksājuma summas par katru kavējuma dienu. Kavējuma naudas apmēru aprēķina Izpildītājs un iekļauj to nākamajā rēķinā. Izpildītājam nav tiesīgs piemērot šajā punktā minētās sankcijas, ja kavētā maksājumā pamatā ir paša Izpildītāja darbība vai bezdarbība.
   3. Līguma darbības laikā Pusēm aprēķināmo līgumsodu kopējā summa nevar būt lielākā par 10% (desmit procenti) no Līguma kopējās cenas bez PVN.
   4. Visus strīdus un domstarpības, kas radušās starp Pusēm Līguma izpildes gaitā, Puses risina pārrunu ceļā.
   5. Ja Puses 15 (piecpadsmit) dienu laikā nepanāk vienošanos pārrunu ceļā, strīdi tiek risināti Latvijas Republikas normatīvajos aktos paredzētajā kārtībā.
   6. Pusei ir pienākums atlīdzināt otrai Pusei nodarītos tiešos zaudējumus, ja tādi ir radušies prettiesiskas rīcības rezultātā un ir konstatēta un Latvijas Republikas normatīvos aktos noteiktā kārtībā pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem. Puses nav atbildīgas viena otrai par nejaušu zaudējumu atlīdzināšanu.
   7. Līgumsoda samaksa neatbrīvo puses no līgumsaistību pilnīgas un pienācīgas izpildes.
   8. Konfidenciāla ir visa un jebkāda Līguma darbības laikā iegūtā informācija par otru Pusi, kuru šī otrā Puse ir norādījusi kā Konfidenciālu.
   9. Katrai no Pusēm ar vislielāko rūpību un uzmanību jārūpējas par informācijas drošību un aizsardzību.
   10. Par konfidenciālu netiek uzskatīts Līguma esamības fakts un tā priekšmets.
   11. Informācija netiek uzskatīta par konfidenciālu, ja tai jābūt vai tā kļuvusi publiski pieejama saskaņā ar normatīvajiem aktiem.
7. **LĪGUMA SPĒKĀ STĀŠANĀS, GROZĪŠANA UN IZBEIGŠANA**
   1. Līgums stājas spēkā ar tā parakstīšanas brīdi un ir spēkā 12 (divpadsmit) mēnešus, vai līdz pilnīgai Pušu saistību izpildei.
   2. Līguma izpildes gaitā, gadījumā, ja pastāvēs objektīvi un pamatoti iemesli, Pasūtītājam un Izpildītājam savstarpēji vienojoties rakstveidā, līguma kopējā summa bez PVN var tikt grozīta, bet ne vairāk kā par 10 % (desmit procentiem) no sākotnējās Līguma kopējās summas bez PVN.
   3. Jebkuri papildinājumi un grozījumi šajā Līgumā stājas spēkā tikai tad, ja tie noformēti rakstiskā veidā un tos parakstījušas abas Puses. Tie pievienojami Līgumam un kļūst par šā Līguma neatņemamu sastāvdaļu. Pilnvaroto pārstāvju nomaiņas gadījumā, Puse 3 (trīs) dienu laikā paziņo par to otrai Pusei, nosūtot attiecīgo informāciju uz 10.sadaļā minēto faksu/e-pasta adresi.
   4. Puses var izbeigt Līguma darbību pirms termiņa, noslēdzot attiecīgo rakstveida vienošanos.
   5. Pasūtītājam ir tiesības vienpusēji atkāpties no Līguma bez iemeslu paskaidrošanas un Izpildītāja piekrišanas jebkurā laikā, brīdinot par to Izpildītāju rakstveidā vismaz 30 (trīsdesmit) kalendārās dienas iepriekš un samaksājot Izpildītājam par Līguma noteikumiem atbilstoši veikto un pieņemto darbu apjomu.
   6. Pasūtītājs ir tiesīgs nekavējoties izbeigt Līgumu vienpusēji, ja Izpildītājs neizpilda un/vai nepienācīgi izpilda uzņemtās saistības. Šādā gadījumā, Pasūtītājam ir pienākums samaksāt Izpildītājam par faktiski paveiktajiem uzdevumiem.
   7. Izpildītājam ir tiesības vienpusēji izbeigt šo Līgumu gadījumā, ja Pasūtītājs pārkāpj šī Līguma noteikumus un 30 (trīsdesmit) darba dienu laikā no rakstiska paziņojuma saņemšanas dienas nav novērsis Izpildītāja norādīto Līguma pārkāpumu (veicis samaksu). Šajā gadījumā Pasūtītāja pienākums ir samaksāt Izpildītājam par faktiski veikto darbu apjomu un citus Līgumā paredzētos maksājumus.
8. **NEPĀRVARAMA VARA**
   1. Puses tiek atbrīvotas no atbildības par Līgumā norādīto saistību pilnīgu vai daļēju neizpildi, ja tā radusies nepārvaramas varas rezultātā, kuru Puses nevarēja paredzēt un novērst, ietekmēt un par kuras rašanos tās nevar būt atbildīgas.
   2. Pusei, kura tikusi pakļauta nepārvaramas varas apstākļu iedarbībai, 10 (desmit) darba dienu laikā rakstiski jābrīdina otra Puse par nepārvaramā apstākļa, kurš traucē Līgumsaistību izpildi, rašanos, veidu un iespējamo darbības ilgumu, nosūtot šo informāciju ierakstītā vēstulē uz šajā Līgumā norādīto Puses adresi,ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu. Ja Puse savlaicīgi nepaziņo par iepriekš minēto apstākļu iestāšanos, tā zaudē tiesības atsaukties uz tiem, izņemot gadījumus, kad pats radušais nepārvaramās varas apstāklis traucē nosūtīt šādu paziņojumu.
   3. Ja nepārvaramas varas apstākļu dēļ Līgumu nav iespējams izpildīt ilgāk par 3 (trīs) mēnešiem, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Puse nevar prasīt atlīdzināt zaudējumus, kas radušies šī Līguma laušanas rezultātā.
9. **PAPILDUS NOTEIKUMI**
   1. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tās pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
   2. Visi šajā Līgumā neatrunātie jautājumi tiek regulēti saskaņā ar Latvijas Republikā spēkā esošajiem normatīvajiem aktiem.
   3. Juridiskās puses vai bankas rekvizītu maiņas gadījumā Pušu pienākums ir 10 (desmit) darba dienu laikā rakstiski paziņot par to otrai Pusei.
   4. Līgums ir saistošs Pušu tiesību un saistību pārņēmējiem.
   5. Līgums sagatavots uz 11 (vienpadsmit) lapām, no kurām 5 (piecas) lapas aizņem Līguma teksts un 6 (sešas) lapas Līguma pielikums nr.1, divos vienādos eksemplāros latviešu valodā. Pēc Līguma abpusējas parakstīšanas viens eksemplārs tiek nodots Pasūtītājam, bet otrs – Izpildītājam.
   6. Puses apliecina, ka tām saprotams šī Līguma saturs un nozīme, ka tās atzīst Līgumu par pareizu, abpusēji izdevīgu un vienlaicīgi paziņo, ka tas slēgts labprātīgi, bez viltus un spaidiem, pilnībā un vispusīgi ievērojot abu Pušu gribu un intereses. Līguma teksts Pusēm pilnībā saprotams, Līgumā lietotajiem jēdzieniem un formulējumiem Puses piekrīt un apliecina, ka Līgums sastādīts, precīzi pamatojoties uz Pušu iesniegtajiem dokumentiem un dotās informācijas, ko Puses uzskata par vispusīgi izklāstītu šajā Līgumā un par kuras patiesumu Puses atbild patstāvīgi.
10. **PUŠU REKVIZĪTI**

|  |  |
| --- | --- |
| **Pasūtītājs:**  **Zāļu valsts aģentūra**  Juridiskā adrese: Rīga, Jersikas iela 15, LV-1003  Reģistrācijas numurs: 90001836181  Telefons: 67078440; fakss: 67078428  Valsts kases Rīgas norēķinu centrs  LV24TREL9290579005000  BIC: TRELLV22  Direktors  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Svens Henkuzens  z.v. | **Izpildītājs:**  **SIA “Alex Printing Office”**  Juridiskā adrese:  Reģistrācijas numurs:  Telefons:; fakss:  Banka:  Bankas kods:  Bankas konts:  Valdes loceklis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Viktors Šackis  z.v. |

**Pielikums Nr.1**

pie 2017.gada\_\_\_\_.marta

Pasūtītāja Līguma uzskaites Nr.\_\_\_\_\_\_

Izpildītāja Līguma uzskaites Nr.\_\_\_\_\_\_\_\_\_

**TEHNISKAIS PIEDĀVĀJUMS**

1. Pirms katra materiālu/izdevuma iespiešanas Pasūtītājs iesniedz Izpildītājam materiāla/izdevuma maketu elektroniski (tabulas 1. - 5. pasūtījuma priekšmets), nosūtot to Izpildītāja noteiktajai kontaktpersonai. Izstrādātais makets pirms visu materiālu/izdevumu iespiešanas tiek saskaņots ar Pasūtītāju, Pasūtītājam un Izpildītājam rakstveidā vienojoties par tā kopējo izskatu.
2. Materiāli/izdevumi par Izpildītāja līdzekļiem piegādājami Pasūtītāja norādītajā adresē: Rīgā, Jersikas ielā 15.
3. Pasūtītājs Līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībām un savām finanšu iespējām, t.i., Pasūtītājam ir tiesības neizmantot visu plānoto iepirkuma apjomu. Izpildes termiņi var tikt precizēti, Pasūtītājam rakstiski vienojoties ar Izpildītāju.
4. Izpildītaja veicamie darbi un darbu izpildes termiņi:

|  |  |  |  |
| --- | --- | --- | --- |
| Nr.p  .k. | Pasūtījuma priekšmeta nosaukums | Pasūtījuma priekšmeta raksturojums, apjoms, izmēri | Pasūtījuma priekšmeta izpildes termiņš |
| 1. | “Cito!” brošūra | Tirāža: 4 x 1 400 eksemplāri (kopā 5 600 eksemplāri)  Apjoms: 24 lpp Formāts: A4  Papīrs: 115 g/m2 Tom&Otto Gloss vai ekvivalents Krāsas: visām lapām 2 + 2  Papildprocesi: locīšana, sanešana, skavošana, pakošana un piegāde | Vienu reizi trijos mēnešos (kopā 4 brošūras gadā) |
| 2. | Grāmata “Latvijas Zāļu reģistrs” | Tirāža: 200 eksemplāri Apjoms: līdz 720 lpp.  Formāts: A5  Papīrs iekšlapām: 80 g/m Amber graphic vai ekvivalents  Papīrs vākam: 300 g/m Maxi Satin (matēts krītpapīrs) vai ekvivalents + lamināts  (labākai noturībai), matēts | 2017. gada 1. aprīlis |
|  |  | Iekšlapu krāsas: 1 + 1 Vāka krāsas: 5 + 0 Stiprinājums: līmēts  Papildprocesi: iesaiņošana plastikāta materiālā pa vienam eksemplāram (pēc pasūtītāja norādījuma), pakošana un piegāde |  |
| 3. | Brošūra par zāļu kvalitātes un drošuma jautājumiem | Tirāža (vienā reizē): 1500 eksemplāri  Apjoms: no 8 līdz 24 lpp (tiks precizēts pirms pasūtīšanas)  Formāts: A5 (148 mm x 210 mm)  Papīrs: 200 g/m (matēts) vai ekvivalents Krāsas: pilnkrāsu (abpusēja apdruka)  melnā krāsa - PANTONE BlackC vai CMYK 0/0/0/100; sarkanā krāsa - PANTONE 186C vai CMYK 0/100/81/4; sudraba krāsa - PANTONE 877C vai CMYK 0/0/0/27; zaļā krāsa - PANTONE 341C vai CMYK 100/0/67/29; zelta krāsa - PANTONE 873C vai CMYK 0/32/100/9; zilā krāsa - PANTONE 286C vai CMYK 100/66/0/2. oranžā krāsa - PANTONE 152C vai CMYK=0, 50, 100, 10 Stiprinājums: skavots Papildprocesi: pakošana un piegāde | Pēc pieprasījuma |
| 4. | Plakāti | Tirāža (vienā reizē): 1000 eksemplāri  Formāts: A1  Papīrs: 200 g/m (matēts)  Krāsas: pilnkrāsu (abpusēja apdruka)  melnā krāsa - PANTONE BlackC vai CMYK 0/0/0/100; sarkanā krāsa - PANTONE 186C vai CMYK 0/100/81/4; sudraba krāsa - PANTONE 877C vai CMYK 0/0/0/27; zaļā krāsa - PANTONE 341C vai CMYK 100/0/67/29; zelta krāsa - PANTONE 873C vai CMYK 0/32/100/9; zilā krāsa - PANTONE 286C vai CMYK 100/66/0/2; oranžā krāsa - PANTONE 152C vai CMYK=0, 50, 100, 10 Papildprocesi: maketēšana (tehniskā pielāgošana), pakošana un piegāde | Pēc pieprasījuma |
| 5. | Apdrukātas uzlīmes (ruļļos) | Tirāža: 8 vienības/ruļļi=4000 uzlīmes |  |
|  |  | Materiāls: pašlīmējoša balta līmplēve Formāts: 40x30 mm (ar noapaļotiem stūriem)  Druka : 2 krāsās, druka ar karstspiedes folijām - izmantojot klišejas  Pakošana pa 500 gab. rulli  Papildprocesi: maketēšana, pakošana un piegāde | Darbi veicami pilnā apjomā vai pa daļām visa līguma darbības laikā un atbilstoši Pasūtītāja vajadzībām. Pasūtījuma izpilde - 2 nedēļu laikā pēc Pasūtītāja pieprasījuma saņemšanas |
| 6. | ZVA vizītkartes un veidlapas |  |
| 6.1. ZVA veidlapas latviešu valodā | Tirāža: 15 000 gab.  Formāts: A4  Papīrs: 100 g/m2 , Amber Preprint (baltums 167) vai ekvivalents.  Krāsas (pilnkrāsu druka):   * tekstam:   melnā krāsa - PANTONE BlackC vai CMYK 0/0/0/100;   * ģerbonim\*:   melnā krāsa - PANTONE BlackC vai CMYK 0/0/0/100; sarkanā krāsa - PANTONE 186C vai CMYK 0/100/81/4; sudraba krāsa - PANTONE 877C vai CMYK 0/0/0/27; zaļā krāsa - PANTONE 341C vai CMYK 100/0/67/29; zelta krāsa - PANTONE 873C vai CMYK 0/32/100/9; zilā krāsa - PANTONE 286C vai CMYK 100/66/0/2.  \*saskaņā ar 2013.gada 11.jūnija Ministru kabineta noteikumi Nr.311 “Noteikumi par Latvijas valsts ģerboņa un Vidzemes, Latgales Kurzemes un Zemgales ģerboņu heraldisko krāsu toņiem un grafiskajiem apzīmējumiem” avots: [httu://likumi.lv/doc.nhn?id=257599](http://likumi.lv/doc.php?id=257599) Papildprocesi: maketēšana, pakošana un piegāde |
|  | 6.2. ZVA veidlapas (svešvalodā) | Tirāža: 10 000 gab.  Formāts: A4  Papīrs: 100 g/m2, Amber Preprint (baltums 167) vai ekvivalents Krāsas (pilnkrāsu druka):   * tekstam:   melnā krāsa - PANTONE BlackC vai CMYK 0/0/0/100;   * ģerbonim\*:   melnā krāsa - PANTONE BlackC vai CMYK 0/0/0/100; sarkanā krāsa - PANTONE 186C vai CMYK 0/100/81/4; sudraba krāsa - PANTONE 877C vai CMYK 0/0/0/27; zaļā krāsa - PANTONE 341C vai CMYK100/0/67/29; zelta krāsa - PANTONE 873C vai CMYK 0/32/100/9; zilā krāsa - PANTONE 286C vai CMYK100/66/0/2.  \*saskaņā ar 2013.gada 11.jūnija Ministru kabineta noteikumi Nr.311 “Noteikumi par Latvijas valsts ģerboņa un Vidzemes, Latgales Kurzemes un Zemgales ģerboņu heraldisko krāsu toņiem un grafiskaiiem apzīmējumiem” avots: [htto://likumi.lv/doc.Dho?id=257599](http://likumi.lv/doc.php?id=257599) Papildprocesi: maketēšana, pakošana un piegāde |  |
| 6.3. Vizītkartes | Tirāža: viena veida vizītkartes tirāža - 100 gab. (vienība) x 30 tirāžas reizes (visa gada garumā)  Formāts: 85x55 mm  Papīrs: Scandia 2000, 300 g/m2 vai ekvivalents Krāsas (divkrāsu druka):   * tekstam un ģerbonim   melnā krāsa - PANTONE BlackC vai CMYK 0/0/0/100;   * krāsu laukumam:   oranžā krāsa - PANTONE 152C vai CMYK=0, 50, 100, 10 Apdruka: no abām pusēm (vienā pusē latviešu, otrā - angļu valodā) Papildprocesi: maketēšana, pakošana un piegāde |
| 6.4. Darbinieku apliecības | Tirāža: 20 gab.  Formāts: 85x55 mm  Papīrs: Scandia 2000, 300 g/m2 vai ekvivalents |
| Nr.p  .k. | Pasūtījuma priekšmeta nosaukums | Pasūtījuma priekšmeta raksturojums, apjoms, izmēri | Pasūtījuma priekšmeta izpildes termiņš |
|  |  | Krāsas:   1. vienkrāsu druka:  * tekstam un ģerbonim   melnā krāsa - PANTONE BlackC vai CMYK 0/0/0/100;   1. pilnkrāsu druka:  * tekstam:   melnā krāsa - PANTONE BlackC vai CMYK 0/0/0/100;   * ģerbonim\*:   melnā krāsa - PANTONE BlackC vai CMYK 0/0/0/100; sarkanā krāsa - PANTONE 186C vai CMYK 0/100/81/4; sudraba krāsa - PANTONE 877C vai CMYK 0/0/0/27; zaļā krāsa - PANTONE 341C vai CMYK 100/0/67/29; zelta krāsa - PANTONE 873C vai CMYK 0/32/100/9; zilā krāsa - PANTONE 286C vai CMYK 100/66/0/2.  \*saskaņā ar 2013.gada lLjūnija Ministru kabineta noteikumi Nr.311 “Noteikumi par Latvijas valsts ģerboņa un Vidzemes, Latgales Kurzemes un Zemgales ģerboņu heraldisko krāsu toņiem un grafiskajiem apzīmējumiem” avots: [htto://likumi.lv/doc.uhu?id=257599](http://likumi.lv/doc.php?id=257599) Apdruka: abpusēja  Papildprocesi: maketēšana, laminēšana, pakošana un piegāde |  |

FINANŠU PIEDĀVĀJUMS

|  |  |  |  |  |
| --- | --- | --- | --- | --- |
| Nr. | Pasūtījuma priekšmeta nosaukums | Izdevuma tiraža (eksemplāri)\* | Vienas vienības cena (EUR bez PVN) | Summa (EUR bez PVN) |
| 1. | “Cito!” brošūra | 5600 | 0,21 | 1176,00 |
| 2. | Grāmata “Latvijas Zāļu reģistrs” | 200 | 9,47 | 1894,00 |
| 3. | Brošūra par zāļu kvalitātes un drošuma jautājumiem | 8 lpp. x 1500 | 0,16 | 240,00 |
| 12 lpp. x 1500 | 0,20 | 300,00 |
| 16 lpp. x 1500 | 0,23 | 345,00 |
| 20 lpp. x 1500 | 0,26 | 390,00 |
| 24 lpp. x 1500 | 0,30 | 450,00 |
| 4. | Plakāts A1 | 1000 | 0,40 | 400,00 |
| 5. | Apdrukātas uzlīmes (ruļļos) | 8 vienības/ruļļi= 4000 uzlīmes (1 vienība=1 rullis=500 uzlīmes) | 56,25 | 450,00 |
| 6. | ZVA vizītkartes un veidlapas: | | | |
| 6.1. | ZVA veidlapas latviešu valodā | 15 000 | 0,026 | 390,00 |
| 6.2. | ZVA veidlapas (svešvalodā) | 10 000 | 0,035 | 350,00 |
| 6.3. | Vizītkartes | 30 vienības (1 vienība=100 vizītkartes) | 5,00 | 150,00 |
| 6.4. | Darbinieku apliecības | 20 gab. | 5,00 | 100,00 |
| Kopēja summa EUR bez PVN: | | | | **6635,00** |
| PVN 21%: | | | | **1393,35** |
| Kopējā summa EUR ar PVN: | | | | **8028,35** |

\* Pasūtītājs Līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībām un savām finanšu iespējām, t.i., Pasūtītājam ir tiesības neizmantot visu plānoto iepirkuma apjomu. Izpildes termiņi var tikt precizēti, Pasūtītājam rakstiski vienojoties ar Izpildītāju.